Friday night Magic
2025-10-03 19:00 - 22:00, 2025-10-10 19:00 - 22:00, 2025-10-17 19:00 - 22:00, 2025-10-24 19:00 - 22:00, 2025-10-31 19:00 - 22:00 (Europe/Copenhagen)
Der spilles Magic,
mere specifikt Commander

Høstmarked med moster
2025-10-05 11:00 - 14:00
Vi omdanner Stoppestedet til det hyggeligste Høstmarked med boder med hjemmelavet marmelade, grønsager og frugt fra haven, honning, stauder, håndarbejde, kunsthåndværk, garn, cider, surdejsbrød, kaffe og kage mm.
Har du en æble/frugtpresse, så tag den meget gerne med, så vi kan presse æbler og druer til den lækreste most og saft.
Der vil være pølser og brød på grillen og er vejret godt kan vi måske lave et bål hvor børn kan lave popcorn og s’mores 😋
Vi sætter masser af borde op i Stoppestedet og en pavillon udenfor på p-pladsen (til grill og frugtpressere), så vi kan gennemføre uanset vejret.
Book et bord (ca 1,5*1 m) nedenfor.
Har du kun lidt at sælge, så book plads på fællesbordet.

Det er gratis for medlemmer.
Er du ikke medlem, betaler du 50 kr. for et bord eller 25 kr for en plads på fællesbord (ca. 1*0,5m)
Du kan komme og stille din bod op fra kl. 10

Vil du hjælpe med at bage en kage eller lave kaffe på dagen? Så skriv til Susanne på Susanne@musiksusanne.dk eller sms 40948511

Fællessang
2025-10-06 19:00 - 20:00, 2025-10-20 19:00 - 20:00, 2025-10-27 19:00 - 20:00
Vi mødes og synger fra højskolesangbogen omkring klaveret

Hillerød forsyning svarer på fjernvarmespørgsmål
2025-10-07 13:00 - 15:00, 2025-10-13 13:00 - 15:00, 2025-10-22 15:00 - 17:00, 2025-10-28 13:00 - 15:00
Kom og få svar på dine spørgsmål vedr. fjernvarme
Læs mere

Nørkleri i Stoppestedet
2025-10-07 19:30 - 21:45
Grib dit yndlings nørkleri, om det er strikketøjet, broderi, patchwork eller spændende reparation af tøj, så kom og være sammen med os i nogle hyggelige timer med kreativitet.

Brætspilsaften
2025-10-08 19:00 - 22:00
Kom og spil brætspil med dine naboer.
Tag gerne spil med, men vi har også spil.

Fotokursus
2025-10-19 10:00 - 14:00
Fotokursus med Jeppe Bjørn fra Artvaerk
Kamerateknik, komposition og konkrete øvelser
Medbring dit kamera – ligemeget om det er mobil, kompakt digitalkamera, spejlreflekskamera og lignende.
(Kl 10) Ankomst og spørg tekniske spørgsmål til netop dit kamera (inden kursus).
Kl 11 Kursusstart: Velkomst og grundlæggende begreber indenfor kamerateknik.
Kl 11.30 Lær om komposition og opbygning af billede med billedeksempler og øvelser.
Kl 13 Prøv teknikkerne af med eget kamera i par.
Kl 13.30 Se hinandens billeder og evaluer.
Kl 14 Tak for i dag.
Hvor
Stoppestedet i Ny Hammersholt
Gl. Frederiksborgvej 14A
3400 Hillerød
Hvornår
Søndag d. 19. oktober kl. 11.00 (kaffe og tekniske spørgsmål fra kl. 10)
Tilmelding: nedenfor
Pris
Gratis for medlemmer
(max 20 pladser)

Ølsmagning
2025-10-24 19:00 - 21:00
Henrik fra Det Våde Får kommer og lader os smage øl.
Det koster 250 kr. for medlemmer og 275 kr. for ikke-medlemmer der betales til vores MobilePay – 53364 med angivelse af deltagernavn.
Tilmelding er først gældende når der er betalt.
Du kan melde dig til ved at bruge nedenstående – tilmeldingen er lukket – Vi bliver 25!

Halloween
2025-10-26 16:00 - 19:00
Vi skærer græskar og spiser græskarsuppe
Vi mødes i Stoppestedet og skærer de flotteste, farligste og mest fjollede græskarhoveder. Vi sørger for skabeloner og dækker bordene med plastik, så der er masser af plads at arbejde ved.
Omkring kl. 17.30 rydder vi op og spiser græskarsuppe med toppings og hjemmebagt brød.
Medbring græskar og knive til udskæring og evt. drikkevarer til maden.
Alle er velkomne til at spise med også selvom man ikke vil skære græskar. Kommer du kun til spisning så kom kl. 17.30
Tilmelding senest 24. Oktober. Pris 30 kr for voksne og 15 kr for børn, som betales på MobilePay 53364

Musik quiz
2025-10-30 19:00 - 22:00
Kom og se om du er bedre end din nabo i musik-viden.
Vi spiller musikbingo i nyere pop- og rockmusik.
Der vil være præmier!
